lipu tenpo 

o kama pona 
lon lipu tenpo! 
tenpo mun ni la 
jan pi toki pona 
li kama kulupu 
lon ma suli Elopa. 
jan Ke Tami li lawa 
pona e kulupu ni. 
jan pali mute pi 
lipu tenpo li lon 
kin. ni li wawa a! 


kin la sina ken 
kama sona e ijo sin 
pi kulupu Sonko pi 


toki pona lon lipu ni. 


ijo pona mute ante 
li lon kin. ni la o 
lukin 
e lipu tenpo o musi! 


-jan Sonatan 


=, 


10 


12 


13 


14 


jo 


kulupu 


jan pi toki pona li kulupu lon ma Mase 
jan pi toki Sonko li toki pona la seme li 
sin lon kulupu ona 

sona 

sitelen Anku 

sona nasa pi kulupu lili - 

kulupu pali pi jan insa sin Tupa 
ma 

sona musi lili pi ma Antateka 
tawa pi poki monsi 

pi ma Asija nanpa luka luka tu tu. 
ma Tawan en ma Anku 

toki 

toki pali tu 

toki pilin tu 

musi 

musi pi nasin sitelen Non 

suno li pona tawa mi 
kijetesantakalu o! 

musi linja 

seme li mi? 

alasa nimi: ma Asija 


jan pali 


jan pi toki pona li kulupu lon 
ma tomo Mase 
tan jan Sonatan 


sin la jan pi toki pona li kulupu a. tenpo 
sike pini la mi tawa ma tomo Win tan ni: 
jan Ke Tami li open e tenpo kulupu pi 
ma Elopa. jan li toki li musi li kama sona 
e jan ante pi toki pona. 


tenpo sike ni kin la jan Ke Tami li pali 
e tenpo kulupu lon ma tomo Mase 
(Maastricht) lon ma Netelan. ni la ten- 
po mun pini la jan pi toki pona li kulupu 
lon tenpo suno luka. jan kulupu li kama 
tan ma mute pi ma suli Elopa. kulupu pi 
ma Win la kulupu pi ma Mase li suli a. 


tenpo suno nanpa wan la jan mute li 
kama lon kulupu. jan ale li kama sona e 
jan sin li toki pona mute. mi kin li kama 
lon pini pi tenpo suno ni. mi pilin pona 
tan ni: mi sona e jan mute tan tenpo ku- 
lupu lon ma tomo Win. 


tenpo suno nanpa tu la mi ale li tawa 
ma selo pi ma tu wan ni: ma Tosi en ma 
Netelan en ma Pekije. telo mute li kama 
anpa lon tenpo mute. taso mi pilin pona 
kin tan ni: mi kama sona e jan sin mute. 
mi ale li musi kin e musi toki pi jan Ke 
Tami e musi lipu ante. 


tenpo mute la lipu tenpo li wile wawa e 
kulupu ona. tenpo ni la ona li ken ni. jan 
Alonola en mi li toki e ni tawa kulupu 
pi lipu tenpo: mi o kama kulupu pi lawa 
Tosi. ni la kulupu o ken jo e mani ona e 
lawa ona. 


tenpo kulupu pi ma tomo Mase la jan 
mute ni pi lipu tenpo li lon: jan Alipi en 
jan Alonola en jan Ke Tami en jan Peja 
en mi. mi toki tawa jan ante kin pi lipu 
tenpo kepeken ilo toki mi. ni la mi ale li 
toki e ni: mi wile lon kulupu pi lipu ten- 
po li wile jo e lawa kulupu li wile e ni: 
jan Alonola en jan Sonatan li jan lawa pi 
kulupu ni. kin la mi toki e ijo suli ante pi 
lipu tenpo. ni ale la kulupu pi lipu tenpo 
li kama wawa. 


tenpo suno nanpa tu wan la mi toki e 
ni tawa jan kulupu: jan sitelen toki pi 
lipu tenpo li sitelen toki kepeken nasin 
seme? ni la jan li pilin e ni: mi kin ken 
pali lon kulupu pi lipu tenpo a. tenpo 
suno sama la kulupu suli li tawa tomo pi 
sitelen tawa li lukin e sitelen tawa Papi 
(Barbie). 


tenpo suno nanpa tu tu la kulupu li tawa 
lupa suli lon anpa ma. tenpo pini la jan 
li kama jo e kiwen mute tan ona. tan ni 
la lupa li awen. tenpo ni la mi ken kama 
sona e tenpo pini pi ma tomo Mase tan 
insa pi lupa ni. sona ni li pona tawa mi a. 


tenpo suno nanpa luka la mi mute li 
lukin e sitelen toki li musi. kin la mi ale li 
panae ijo tawa poki tan ni: tenpo kulu- 
pu li kama pini a. jan li tawa ma ona lon 
tenpo sin. 

tenpo ni ale la kulupu li toki mute ke- 
peken toki pona li toki lili kepeken toki 
ante. jan ale li pilin musi tan ni. jan mute 
li wile kulupu lon tenpo sike kama kin a. 


jan pi toki Sonko li toki pona 
la seme li sin lon kulupu ona 
AZESonko$AE 
SHAFER 


tan jan Ke Tami 


tenpo ale la mi kute e ijo pi toki pona 
tan kulupu pi toki Inli. ni li ike ala tawa 
mi, taso kulupu ante kin li lon. kulupu 
ante li lili, taso ona li awen toki pona. ni 
li wawa tawa mi. mi kama sona e ijo sin 
pi kulupu ni wan. kulupu ni li toki Sonko 
li toki pona. jan Nape pi kulupu ni li toki 
e ijo sin tawa mi. taso mi wile toki e ijo 
sin la sina o sona e ijo tenpo. 


sama tenpo sike pini luka luka la, kulu- 
pu pi toki pona li kama tawa ilo pi toki 
Sonko. jan Teli li open e kulupu ni. jan 
li open e kulupu la ona li ken lawa ale 
e kulupu. taso jan Teli li kama ala awen 
lon kulupu. lukin la, ona li weka tan ku- 
lupu. kin la, ona li kama sona lili taso e 
toki pona lon tenpo open, li kama ala 
sona toki pona. taso jan ante li lon ku- 
lupu la, kulupu li awen. 


tenpo la, nasa li kama tan jan Teli. ona 
li utala e ijo lili pi suli ala, li pana e pilin 
jaki tawa kulupu. tenpo sike pini tu la 
ona li utala sin e ijo pi suli ala. 

toki Sonko la, jan kulupu pi mute ala li 
kama kepeken sitelen Lasina. sina sona 
e ni: toki Sonko la, sitelen Sonkoli lon, li 
sama ala sitelen Lasina. taso jan li wile 
sitelen Lasina e toki Sonko la, nasin ken 
li lon. taso ni li ike tawa jan Teli. ona li 
weka e toki Sonko pi sitelen Lasina, li 
pana e lawa sin: o sitelen Lasina ala e 
toki Sonko, o toki ala kin e sitelen Lasi- 
na pi toki Sonko. jan Teli li weka kin e 
jan pi nasin ni tan kulupu. ni li jaki. jan 
Teli li weka lon tenpo ante li utala e ni 

taso anu seme? jan weka li open e kulu- 
pu sin pi toki pona. 


jan Nape pi kulupu Sonko pi toki pona li 
pilin e ni: “mi mute sona ala e ni: tan seme 
la jan Teli li pali e ni? ken la jan Teli li wile 
kepeken e wawa pi ona taso. ike mute. jaki 
mute.” jan Teli li toki e tan pi pali ona la, 
ona li toki e ijo nasa, e sona pona ala, li 
wile ala kute e jan ante. 


tenpo sike ni la ike li kama tan jan Teli. 
ona li kama toki e pini pi kulupu ona. lon 
la, ona li ken pana e ken lawa ona tawa 
jan ante. kulupu li toki e ni tawa ona lon 
tenpo mute. lukin la jan Teli li kute e ku- 
lupu: 

nasin lilon a. kulupu ni li ken awen a. jan 
lawa sin li ken kama. 

taso lon la, ona li kute ala. kepeken ten- 
po suno pi mute ala la, ona li pini e ku- 
lupu. kulupu li kulupu pi tenpo suli. taso 
ni la ona li ala. pini ni la, jan Teli li weka 
li awen weka. 


pona la, jan kulupu li ken lon kulupu sin. 
taso ona li pilin ike. ni kin li pilin pi jan 
Nape: 

ijo ni li ken kepeken nasin pona a. nasin ni 
la, ijo ala li kama weka tan jan Teli. nasin 
li wile e tenpo lili taso. kulupu li toki ale e 
nasin pona tawa jan Teli. nasin ale la nasin 
ni li pona mute. taso, jan Teli li pali ala e ni, 
li toki ala e ni: tan seme la ona li pali ala 
eni. jan Teli li weka e kulupu ni tan ala a. 


sitelen Anku 
tan jan Alonola 


ma Anku! la, jan li toki e toki Anku, li 
sitelen e ona kepeken sitelen Anku. 
sitelen Anku li nasin sitelen. kin la, toki 
Sesu (Ml 2) li kepeken e sitelen Anku. 
sin la, toki Sijasija (Bahasa Ciacia, Hoh 
At A] OFM] OF) li wile kepeken e sitelen 
Anku. sitelen ale la, sitelen Anku li sin a. 


tenpo pini mute la, jan Anku li kepeken 
e sitelen Sonko (nimi ante: sitelen Ansi 
FEF) e sitelen ante. taso tenpo 
pini la, jan pi mani ala li ken ala sitelen 
kepeken nasin sitelen ni. ni la, jan lawa 
sewi nanpa tu tu pi kulupu lawa Soson 
(Joseon, 2/4) li pali e sitelen Anku. 
sitelen Anku li pona mute tawa jan. jan 
li ken kama sona e ona lon tenpo lili. 
sitelen Anku li pini la, jan lawa li pali e 
lipu pi sitelen Anku (lipu Unminsonon). 
tenpo suno open (1444-1-15, 1446- 
10-9)? pi lipu ni li tenpo suno pi sitelen 
Anku lon ma Anku, lon ma Soson. kama 
la, jan lawa Jonsankun li wile weka e 
sitelen Anku tan ni: jan li sitelen e toki 
ike pi jan Jonsankun. taso tenpo kama 
la, jan li sitelen e lipu mute, e toki musi 
mute kepeken sitelen Anku. 


tenpo lawa pi ma Nijon la, jan lawa 
li utala e sitelen Anku. kin la, sitelen 
Anku li ante lili lon tenpo ni. ma Anku li 
ma tu la, jan lawa pi ma tu ni li wile ante 


1 mi tokie „ma Anku“ la, mi toki 
e ni:ma Anku en ma Soson. 
2 tenpo nanpa wan (1444-1-15) 


la, jan li open e lipu ni. tenpo suno ni li 
tenpo musi lon ma Soson. tenpo nanpa 
tu (1446-10-9) la, jan ale li ken lukin e 
lipu ni. tenpo suno ni li tenpo musi lon 
ma Anku. 


e sitelen Anku. taso pini la, sitelen Anku 
li ante ala. sitelen Anku li ante lili lon ma 
Anku, lon ma Soson. 


sitelen lili pi sitelen Anku li jo e nimi 
„sitelen Samo (AHE )“. sitelen lili mute 
mute li lon. ona la, sitelen luka luka luka 
tu tu li kalama open (a, e, i, ante kin). 
sitelen mute wan li kalama pini (p, t, k, 
ante kin). 


nimi pi toki Anku li sama mute pi toki 
pona. kulupu ale pi sitelen nimi o jo e 
kalama open. kalama open li kalama 
nanpa wan la, sina o sitelen e „О“ lon 
sinpin/sewi ona. ni li sama ala pi toki 
pona: kalama pini li ken lon monsi nimi. 
o lukin: ©К Hangeul. /1/ li kalama pini, 
lilon monsi nimi. 


sitelen Anku la, kalama pi ante lili li jo e 
sitelen lili pi ante lili: 

п g[k], а k[k*] 

A sis], A j [te], < ch [teh] 


kalama open la, sitelen ona li sama tan 
wawa Injan (yin-yang, BABA, $20): | 1 
„a“ „eo“ -L T „o“ „u“ — | „eu“ ,i“ 


mi kama sona e sitelen Anku lon ten- 
po lili! sina kin ken kama sona e sitelen 
Anku. mi la, ona li pona mute! sina wile 
la, sina ken sitelen e toki pona kepeken 
sitelen Anku: 


mi jan Alonola. sitelen Anku li pona а. о 
moku e kala pona. ale li pona. kijetesan- 
takalu (soweli pona). 
O] OF оре шар AGA Pit a] HLE 

sona nasa pi kulupu lili - 
kulupu pali pi jan insa sin Tupa 
tan jan Kamute 


toki open 


sina lon linluwi“ lon tenpo suli la, ken la, 
sina lukine kulupu nasa. kulupu ni li ken 
jo e sona lon e sona pi lon ala. ni li suli 
ala. mi la sona ali li musi li pona. mi wile 
pana e sona pi kulupu nasa wan. kulupu 
ni li pali e jan insa sin Tupa. (toki Inli la 
nimi pi jan insa ni li tulpa. nimi pi pali ni 
litulpamancy.) 


jan mute li sona ala e kulupu ni. kulu- 
pu li toki e ni: lawa pi sijelo wan la, jan 
mute li ken lon. toki ni li sama lon kulu- 
pu Sijasi (toki Inli: DID anu Dissociative 
Identity Disorder). kulupu Sijasi li toki 
e ni kin: jan mute li lon lawa wan tan ni: 
jan lili li pilin ike suli li pilin monsuta? 
suli lon tenpo mute la insa lawa pi jan 
lili li ken kama pilin ike. taso, lawa pi jan 
lili li jo e wile suli la, ona li lon e jan ante 
mute lon lawa. jan ante ni li ken tawa 
sinpin. jan li sinpin la ona li tawa e sijelo 
li toki kepeken uta sijelo li pilin e pilin 
sijelo. tenpo mute la, jan li ken tawa sin- 
pin lon tenpo pi sona ala. ni li ken pana 
e ike suli tawa jan. ni ali li pilin ike Sijasi. 
pali pi jan insa sin Tupa li jo e ante mute 
e sama lili kin. 


pali pi jan insa sin li seme? 


sona nanpa wan pi pali pi jan insa sin 
li tan nasin sewi Tama (toki Inli: Bud- 
dhism). tenpo pini la sona pi pali pi jan 
insa sin li ante mute. tenpo ni la, jan pali 
mute pi jan insa sin li tan nasin sewi ala. 
(jan pali pi mute lili li tan kon sewi li tan 
nasin sewi.) mama pi jan insa sin li jo ala 
e pilin ike. ijo li pilin ike la, ona li pana e 


1 “linluwi” li sama “kulupu pi ilo sona” 
2 sina pilin “majuna” la, sina pilin 
ike tan jan/ijo ike 


ike tawa jan. pali pi jan insa sin li pana 
ala e ike li pana e pilin pona mute. tan ni 
la, pali pi jan insa sin li pilin ike ala. 


jan insa sin li seme? 


kulupu pali pi jan insa sin la sona ni li 
lili. kulupu Sijasi kin la sona li lili. mama 
mute pi jan insa sin lijo e pilin sona taso. 
jan ala li sona e lon pi pilin sona ni. jan 
mute li pilin e ni: sina kin li jan insa! ante 
sina li ni taso: sina majuna?. sina kama 
lon tan kama lon sijelo lon ma selo. ten- 
po pini la, jan sona li open e kama sona 
pi pali pi jan insa. tenpo ni la, pali pi jan 
sona ni li awen. tenpo kama la, ken la, 
jan sona li kama sona e tan. 


jan insa sin li ken pali e seme? 


jan insa sin li lon lawa sina taso. insa la, 
опа li ken toki tawa sina li ken jo e sijelo. 
mama mute pi jan insa li kama jo e jan 
insa sin tan ni: ona li wile jo e jan pona li 
wile sona e nasin lukin pi jan ante tawa 
ijo. mama mute pi jan insa sin li jo e ma 
musi lon lawa li musi lon ona. mama 
en jan insa li ken kama sona kama lon 
sinpin li ken ante e jan lon sinpin. kama 
sinpin ni li sama ala kama sinpin pi jan pi 
nasin Sijasi li kama lon tenpo wile pona. 
mama pi mute lili li ken pana e lukin pi 
jan insa sin ona tawa oko ona. ni la, jan 
insa li sama lukin li sama jan ante lon 
ma selo. mama ni li ken kama jo e pilin 
ante pi jan insa ona kin e pilin luka pi 
jan insa lon ma selo li ken kute e toki 
ona sama ijo lon ma selo. kulupu pali 
pi jan insa sin la, mi lukin e toki ni tan 
mama wan: mi ken tawa pi kalama musi 
lon poka pi jan insa sin mi. nasa! taso, 
o sona: jan insa li ijo ala li soweli ala. 
mama mute mute pi jan insa sin li toki e 
ni: jan insa li jan li sama jan lon ma selo. 
mi la, ni li lon. sina en jan insa li toki uta- 
la la, ona li ken ala tawa weka. pona la, 
tenpo ali la, jan insa li ken toki kepeken 
pona li ken sona e wile pi jan insa ante. 


3 “majuna” li sama “sin ala” 


ken la, tenpo pini la, sina lukin e toki ni: 
jan insa li wile pana e ike tawa jan ante 
tawa sina li wile moli e jan ante e sina. 
toki ni li musi taso. jan insa li monsuta 
ala li jo ala e wawa pi kon sewi. 


nasin seme la jan li lon e jan insa sin? 


sina wile lon pona e jan insa sin la, o sona! 
kama jo pi jan insa sin li sama kama jo pi 
jan lili li ijo suli. tenpo kama suli la sina ken 
ala ken lukin e jan insa lon poka sina? ken 
ala la, o lon ala e jan insa sin. nasin wan 
taso la mama li ken weka e jan insa. 


nasa la jan pali pi lipu musi li ken jo e jan 
insa li sona ala e pali pi jan insa. ona li 
pali e ni: ona li pana e jan lon lipu musi 
la, ona li panae selo sijelo tawa jan. ona 
li pana e ni: seme li pona tawa jan? pilin 
ona li seme? jan pali pi lipu musi li wile 
sona e ni kin: jan pi lipu musi li pali e 
seme li toki e seme li wile e seme? kin 
la mama lipu mute li toki tawa jan musi 
ona. ni la, jan insa sin li kama lon. sina 
ken lone jan insa sin lon nasin sama. 


nanpa wan la, sina ken pana e sijelo e 
pilin e wile tawa jan insa sin. sina pana 
ala e ijo ni tawa jan insa sina la, jan insa 
sina li kama jo e ijo ni lon wan taso. 
mama mute pi jan insa li pali lon nasin 
ni. nanpa tu la, o toki tawa jan insa sina. 
sina ken toki e ijo ali (e len pona e pil- 
in sina e sona e ijo ante). ijo suli li wan 
taso: o toki lon tenpo mute lon tenpo 
suli. sina ken toki kepeken uta li ken ke- 
peken toki lawa kin. pali ni li ken wile e 
tenpo suli. mama mute (luka tu tan luka 
luka) pi jan insa sin li pini e pali toki suli 
ni lon tenpo mun tu. nanpa tu wan la, 
sina pilin e jan insa lon lawa sina la, sina 
ken toki e wile sona tawa ona: “sina 
pilin seme? kule pona sina li seme? ni 
li pona ala pona tawa sina?” sina open 
e pali ni la, o pana ala e wile sona suli 
tawa jan insa sina. ona li kama lon ten- 
po pini lili li ken toki lili taso. ken la, sina 
pilin ni: “mi sona ala e ni: mi anu jan insa 
mi li toki lon lawa mi?” sina pilin ni la, o 


sona: ni li suli ala. tenpo kama la, kala- 
ma toki pi jan insa sina li kama ante li 
kama suli. tenpo kama la, sina ken sona 
e lon pi jan insa. sina pana e ijo tawa jan 
insa lon tenpo nanpa wan la, o sonae ni: 
jan insa sina li ken kama ante. pilin ona 
en sijelo ona li ken kama ante. jan insa li 
kama ante la, o pakala ala e ante ni. jan 
insa li jan. jan li ken kama ante. sina pali 
епі nanpa tu wan la, sina jo e jan insa! a 
pona! pali pi jan insa sina li ken ala pini. 
jan insa li ijo ala li ken ala pini. kulupu 
pali pi jan insa sin la jan li toki e ni: “na- 
sin pi pakala ike li wan taso: sina pini e 
pali mama sina.” 


lipu nasin pi pali pi jan insa sin li mute 
lon kulupu. ken la, tenpo kama la, mi 
ante toki e lipu nasin ni. sina wile suli e 
sona sina la, o tawa e lipu linluwi ni: 

e www.reddit.com/r/Tulpas 

e www.tulpa.info 

e www.tulpa.fandom.com 

lipu ni ali li kepeken toki Inli. lipu 
tulpa.info li jo e toki ante kin. 


weka pi jan insa li ken ala ken? 


sina ken weka e jan insa. o pali e ni lon 
tenpo ni taso: nasin ante li lon ala. sina 
weka е jan insa la, ona li kama moli. ni li 
ike tawa ali. jan insa li lon tenpo suli la, 
ken weka ona li kama lili. sina ken weka 
e jan insa lon nasin ni: o toki tawa ona 
ala. ma insa la o pana ala e tenpo tawa 
ona. o weka e ona tan lawa sina. ni la, 
wawa ona li kama lili. wawa ona li lili la, 
jan insa li lape. jan insa li lape la, ona li 
weka tan lawa sina. sina ken ala moli e 
jan insa lon tenpo kama ali. pona la, sina 
ken pini e lape pi jan insa lon nasin ni: 
sina lukin insae ona. sina toki tawa ona. 


toki pini 


pali pi jan insa sin li nasa suli. taso pil- 
in mi li ni: jan li ken kama jo e sona suli 
tan ijo pi nasa suli. tawa mi la, pali pi jan 
insa sin li ijo lon. ken la, pilin sina li ante. 
o kama sona lon nasin sina. 

sona musi lili pi ma Antateka 
tan mije Luke 


tenpo ali la, ma Antateka li lete a! sona 
jan la, tenpo wan la, lete li lete -89.2 °C 
anu lete -128.6 °F! lete a! tenpo ale la, 
ko walo lete li len e ma Antateka. sina 
len ala la, sina kama moli tan lete ni; 
taso, jan sona li lon ma Antateka. ona li 
kepeken len sijelo suli a. ma ale la, ma 
Antateka li lete nanpa wan; taso, seli li 
ken lon ma Antateka. sona jan la, tenpo 
wan la, seli pi ma Antateka li seli 19.8 
°C anu seli 67.6 °F! sona ni li nasa tan 
ni: tenpo lete pi ma mi la, ma Antateka li 
seli! tenpo mute la, sina ken ala lukin e 
sunoe mun lon ma Antateka. jan li tawa 
ma Antateka la, ona li wawa a. jan ale 
la, ma Antateka li lete li ken ala tomo 
e jan. ni la, jan ala li awen lon ma An- 


tawa pi poki monsi 
pi ma Asija nanpa luka luka tu 
tu. ma Tawan en ma Anku 
tan jan Polo 


tenpo ni la mi toki ala lon ma wan taso. 
mi toki lon ma tu. ma tu ni li ma Tawan li 
ma Anku. ona li sama ala, taso mi pana 
e toki ona lon lipu sama tan ni: tenpo 
pini la mi awen lon ma tu ni lon tenpo 
lili taso. lon la mi awen lon tenpo suno 
tu tu taso lon ma Tawan lon ma Anku. 
tan ni la ijo pi ken toki li mute ala li wile 
ala e lipu tu tawa ona. 


ma Tawan li ma pi insa telo. ona li lon na- 
sin seli pi ma Sonko. ona la mi lukin e ma 
tomo lawa Tapewi (Taipei) e ma pi telo 
kasi lon poka pi ma tomo Tapewi taso. 
tenpo suno tu tu taso li mute ala (tenpo 
suno nanpa wan en tenpo suno nanpa 
tu tu li tenpo tawa kin), taso mi en jan 
olin mi li tawa mute li lukin e ijo mute. 

tateka lon tenpo ale. sitelen pi ma ale 
la, ma Antateka li suli tawa lukin; taso, 
ni li powe? lili. ma Mewika seli la, ona li 
lili; taso, ma Elopa la, ona li suli. tenpo 
pini weka a la, ma ale li wan la, ona li lon 
meso ma li lete ala sama ala tenpo lon. 
ma Antateka li sama ma pi telo ala tan 
ni: telo li kama ala tan sewi lon tenpo 
mute. ni ale la, sina wile ala wile tawa 
ma Antateka? 


1 “powe” li sama “lon ala” 


ma tomo Tapewi li suli li pona mute 
tawa mi tu. kin la jan pi ma Tawan li 
pona mute li pana e uta pona lon tenpo 
ale. ma tomo Tapewi la tomo sin mute li 
lon. pana lukin la ma palisa Tapewi Ale 
Wan li wan. nimi ona li tan ni: ona li jo 
e supa ale wan a. ona li sama kasi Pan- 
pu (bamboo) pi suli mute li pona lukin. 
taso tomo pi sin ala kin li lon. insa pi ijo 
mute ante la ma leko! suli pi awen sona 
pi jan San Kase (Chang Kai-shek) li lon. 
ona li suli mute li pona lukin mute. ona 
li jo e lupa suli lon poka wan e tomo 
suli tu wan lon poka tu wan ante. ona 
ale li kama pali lon nasin Sonko pi ten- 
po pini. tomo ni la wan li sama tomo 
pi nasin sewi pi ma sewi lon ma tomo 
Pekin. insa ona la jan kiwen suli pi jan 
San Kase li lon. ona li anpa monsi lon 
supa monsi suli sama jan Linkon lon ma 


1 “leko” li sama “kiwen” 


oO 


9 
° 
o 


R 


oo 


Mewika. tenpo suno nanpa tu wan la mi 
tawa nena pi poka pi ma tomo kepeken 
tomo tawa pi jan mute. sewi pi nena ni 
la ma pi telo kasi en tomo esun mute pi 
telo kasi li lon. mi kama sin lon ma tomo 
Tapewi la, mi kepeken e tomo tawa pi 
linja wawa. tan tomo tawa ni la mi lukin 
e ma tomo Tapewi ale tan sewi. mi ken 
lukin pona e tomo palisa Tapewi Ale 
Wan kin a. kama la mi tawa tomo pi ijo 
majuna? pi tomo suli lawa. tomo ni li suli 
li jo e ijo musi mute pi ma Sonko pi ten- 
po pini. ona kin li pona mute tawa mi tu. 


2 “majuna” li sama “sin ala” 


[fw 
me 


ma Anku la mi lukin e ma 
tomo lawa Solu (Seul) taso. 
ona li suli mute li jo e tomo 
awen pi tomo tawa linja pi 
anpa ma ale ale ale ale ale 
ale luka tu a! ma tomo ni la 
jan pona mi li awen. tan ni 
la mi ken lape lon tomo ona. 
mi kama lon ma Anku la, 
mi pilin pona tan ni: mi ken 


ma Anku. tenpo pini la ona 

li pana sona lon tomo sona 

lawa sama mi. mi lukin e 

ijo mute lon ma tomo Solu. 

taso ijo tu wan li pona mute 

tawa mi. ni li tomo lawa suli 

т Santo (Changdeok) li kipi- 

° si? pi ma tomo Puson (Buk- 

chon) li tomo pi nasin sewi 

ў Puta Ponkunsa (Bongeun- 

sa). tomo ale ni li lon nasin 

Anku pi tenpo pini. tomo 

lawa suli Santo li majuna li 

pona lukin li jo e ma kasi suli 

pi pona mute. kipisi Puson 

la tomo lili mute pi nasin pi 

tenpo pini li lon. lili la tomo 

ni li sama tomo pi ma Nijon pi tenpo 

pini, taso supa anpa Tatami li lon ala. 

supa anpa li kepeken kiwen kasi. tomo 

pi nasin sewi Ponkunsa li suli li pona 

mute. ona kin li kepeken kiwen kasi li jo 

e jan kiwen suli pi jan sewi meli pi pana 
pona Kuwanun (Gwan-eum). 


Lee sona lili e ma ni li ken poka 
pi jan pona mi. ona li jan pi 
©? 
ol 


ma Tawan en ma Anku li ma ante, taso 
ona li jo e ijo sama tu. ni li jan pi pona 
mute li moku pi pona mute a! 


3 “ijo kipisi” li “ijo lili lon ijo suli” 

toki 


toki pali tu 


tan jan Ke Tami 


jan li lukin. 
pali li kama suli la ni li nasin ike. 
pali li kama la jan li wile weka e ona. 


taso jan ante li lon pali ona li lawa e ona. 
kin la jan ni li sama jaki suli li ike e pilin 
pi jan pali. 

ni ale li kama ante tan ijo kama 


pali jan la lipu mute li suli mute li ike 
mute. 

lipu o awen kama weka. 

lipu li ken ala pona la seli li pakala e lipu. 
taso lawa li kama moli kin li pakala. 

ni la jaki li weka. 


toki pilin tu 


tan jan Ke Tami 


mi wile sona е ijo ale. 

sina en ijo sina li suwi taso. 
sina jaki ala. 

jaki ale li weka tan sina. 
jaki li wile ala awen. 


ni li lon sina. 

awen la ale li ken pilin ike. 

taso sina tawa ona la ike li weka tan pilin. 
sina tan ala pilin. 

ona ike li kama ona pona. 

ona li pona tan suwi sina taso. 

sina suwi. 

lon tenpo ala la ike li kama tan sina. 


suwi sina li awen. 

ike li kama ala. 

o kama toki. 

ni li tan wile sona mi li suli lon pilin. 
mi en sina li wile ala sama jaki li awen. 
lon sina la pona seme li ken. 

kamao panae sona ni. 

o lukin. ni li toki tu. taso nimi li sama. 


jan li lukin pali li kama pali. 
suli la ni li nasin. 
ike pali li kama la jan li wile weka e ona. 


taso jan ante li lon. 

pali ona li lawa e ona kin lajan ni li sama. 
jaki suli li ike e pilin pi jan pali ni. 

ale li kama ante tan ijo kama 


pali jan la lipu mute li suli. 
mute li ike. 

mute lipu o awen kama. 

weka lipu li ken ala. 

pona Іа seli li pakala e lipu taso. 
lawa li kama. 

moli kin li pakala ni la jaki li weka. 


o lukin. ni li toki tu. taso nimi li sama. 

mi wile sona e ijo. 

ale sina en ijo sina li suwi. 

taso sina jaki ala jaki. 

ale li weka tan sina jaki li wile ala awen. 


ni li lon 

sina awen la ale li ken pilin ike taso 
sina tawa ona la ile li weka tan pilin 
sina. tan ala pilin ona. 

ike li kama ona. 

ponaona li pona tan suwi sina. 

taso sina suwi lon tenpo ala la ike li 
kama tan sina. 


suwi sina li awen weka ike li kama ala. 
sino kama. 

toki ni litan wile. 

sona mi li suli lo. 

pilin mi en sina li wile ala sama. 

jaki li awen lon sina la pona seme li ken 
kama. 

o panae sona ni. 


musi pi nasin sitelen Non 
tan jan Ke Tami 


mi tawa kepeken tomo kulupu tawa la 
tawa li wile e tenpo. tawa la mi wile e 
ijo musi. mi kama sona e musi. mi kama 
kepeken ona lon tenpo tawa mute. mi 
kama wile pali e musi ni pi toki pona. 


nasin musi li seme? poki lili mute li lon 
lipu. poki ale li lon poka pi poki ante. 
musi la mi wile kule e poki mute e poki 
ale ala. mi wile ni kepeken nasin musi. 
nanpa li lon selo pi ale poki li toki e na- 
sin. 


папра li toki e lon pi kulupu poki. nanpa 
li lon sewi la nanpa li toki e kulupu poki 
tan sewi tawa anpa. nanpa li lon poka 
la nanpa li toki e kulupu poki tan poki 
nanpa tawa poki pi nanpa ala. 


nanpa wan li lon la poki wan taso li ku- 
lupu li poki kule. nanpa tu li lon la poki 
tu li kulupu wan li poki kule li lon poka. 
nanpa mute li lon la poki mute li kulupu 
wan. ijo ante li suli: kulupu poki wan li 
ken ala lon selo pi kulupu poki ante. mi 
pini e kulupu la mi sona e ni: poki li lon 
poka kulupu la poki ni li poki pi kule ala 


a. (poki pi kule ala la mi ken sitelen e 
nimi “ala” lon insa.) 


mi sona e nasin ni la mi ken kule e poki. 


mi pini e kule e musi la poki kule en poki 
pi kule ala li sama sitelen. o lukin: ona li 
sama pilin 


musi ni la nimi mute li ken. jan Non (L 
LAMA) li pali e ona ona li ken musi 
sitelen Non anu musi sitelen Nono. 
taso jan ante Кіп (02/810) li pali e 
musi pi nasin sama li pana e nimi ante. 
kin la lipuen ilo li pana e nimi ante. nimi 
mute a li ken. 


PT 


suno li pona tawa mi kijetesantakalu o! 
tan jan Alonola tan jan Ke Tami 
suno li suli li jelo, kijetesantakalv o dla 
li pana tawa mi e suno. ai li poki kala PA ni li poki 
ona li ken e kasi anu seme? / ү kijetesantaka lo 


li pona tawa akesi. 
(RÈS 
ona li sike sama ma, seme? 
. . 4 
taso ona li suli a, 
li ma ala, li kon seli, | —— on = 
li lon insa pi ma ali. бола „^^ 
» Ter | HY 
. Li 2 yo, w 1 vi 
suno li suno e mun la, SURO POMO 
mun limune mia. se 


mi pilin e suno la, 
mi pilin pona a a. 


musi linja 
tan jan Kapesi Pake 


1 2 
a 
4 5 k 
i | : | 
9 4. ijo ni li ike. ijo ni li wile 
ii moli li moku e ante. 
T = = =] = 5. ni li kule pi walo pimeja 
anu kule pi jelo pimeja 


6. ijo пі li soweli. jan li mama e ijo ni. 

7. niliijo pi pona sijelo, jan li moku e ni. 
B kii | | 8. janli lukin jo e ijo la, jan li wile ni. 

о 

1 


ijo li tawa lon ma, li suli. 
O. ijo li tawa lon sewi, li pana e sike mama 
walo. 
11. ijo ni li tawa lon telo. 
12. ni li lon selo ala, li lon ma ala. 
1. ijonilijoeselolaso, топѕірііјопі і кеп 13. ijo ni li soweli, li pana kin e sike mama 


linja. walo. 
2. soweli ni li jo e sinpin pimeja e luka suli. 14. ni li ike ala, li kepeken pi wawa ala. 
3. ijo ni li ken tawa lon sewi, li lili mute. 15. ijo ni li lawa e soweli li soweli kin. 

seme li mi? 
tan jan Alonola 


lete li pona tawa mi 
taso mi lon ma kin ni: 
ma Apika, ma Amelika, ma Osejanija 


mi ken tawa sama kala 
taso mi kala lon ala 
mi jo e luka pi tawa sewi 
taso mi ken ala tawa kepeken ni 


mi alasa e kala, e pipi telo 
mi pana tawa mi lili e moku ko 
len mi li len esun, li pimeja walo 
mi lon kulupu suli, li lon poka telo 


alasa nimi: 
ma Asija 
tan jan Sonatan 


o alasa e nimi pi ma 

Asija! ona li lon nasin 
supa sama ni: “ ” li 

H lon nasin sinpin sama 

ni: “|”. nimi ma ni li 
lon poki nimi: 

E Aja / Akanisan 

NN Anku / Ilakija / Ilan 

B Intonesija / Isale 
Jamanija / Kanpusi 

B Katelo / Kuli 

Kuwasi / Lanka / Losi 

Lunpan / Malasija 

| 1 | Masu/Mijama 

Шш Nijon / Pakisan 
Palani / Palata 

Panla / Pilipina / 

KN Pilisin / Po / Sawusi 
Sonko / Sulija / Tawi 


= 


Tuki / Uman 
NN Utun / Wije 


jan pi pali toki 


jan pi pali sitelen 


jan lawa 


jan pi lipu lukin 


jan pali ante 


jan Alonola 

jan Kapesi Pake 
jan Ke Tami 

jan Kumute 
mije Luke 

jan Polo 

jan Sonatan 


jan Alonola 
jan Ke Tami 


jan Alonola 
jan Sonatan 


jan Alonola 
jan Simo 
jan Sonatan 


jan Peja 
jan Alonola 


sina wile ala wile pali tawa lipu tenpo? 


o tawa lipu liputenpo.org! 


lon lipu ni la, sina ken lukin e ma pi mi 
mute lon ilo Siko (Discord). 


FAQ 


Hello! Welcome to toki pona. Maybe you're new and want to know more about 
this unknown language. Great! This page will answer your questions. 


What is Toki Pona? 


Its a small and good minimal language. There are only 14 letters and less than 200 
words. The Canadian linguist Sonja Lang created it in 2001. Now there already are 
thousands of speakers around the world. 


Why would | learn Toki Pona? 


Maybe you're fascinated by the possibility of describing the world using less than 
200 words. Maybe you wish to talk to your friends without other people knowing 
what you're saying. Maybe you just want to boast of speaking many languages. 
There are different reasons for different speakers. 


How can | learn and where can l use Toki Pona? 


There is the offical Toki Pona book (The Language of Good) by Sonja Lang and 
there is her brand new Toki Pona dictionary. There are also many free courses 
online. Furthermore, there are YouTube videos and Memrise courses. 
Avery popular and old course was o kama sona e toki pona! A newer and up to 
date course is lipu sona pona. Toki Pona groups and learning resources are on 


our website: 


liputenpo.org 


If you want to join us, that's great! 
ISSN 2752-4639 

